கேள்வி: மோகன்தாசு கரம்சந்த் காந்தி - இளமை பற்றி தகவல் சொல்.
பதில்: மோகன்தாஸ் காந்தி 1869 2 அக்டோபர்-இல் இந்திய நாட்டின் குஜராத் மாநிலத்திலுள்ள போர்பந்தர் எனும் ஊரில் பிறந்தார். இவரது தாய்மொழி குஜராத்தி. மகாத்மா காந்தியின் தந்தையின் பெயர் கரம்சந்த் உத்தம்சந்த் காந்தி; தாயார் பெயர் புத்லிபாய் காந்தி ஆகும். காந்தி தனது 13-ஆம் வயதில் தம் வயதேயான கஸ்தூரிபாய் மணந்தார். பின்னாளில் இருவரும் நான்கு ஆண் மகன்களைப் பெற்றெடுத்தனர்: ஹரிலால் காந்தி (1888), மணிலால் காந்தி (1892), ராம்தாஸ் காந்தி (1897), தேவதாஸ் காந்தி (1890). மோகன்தாஸ் கரம்சந்த் காந்தி, தனது 16-ஆவது வயதில் தந்தையை இழந்தார். படிமம்:Mohandas K Gandhi, age 7.jpg பள்ளிப்படிப்பில் ஒரு சுமாரான மாணவனாகவே காணப்பட்டார் காந்தி. தனது 18-ஆம் வயதில் பள்ளிப்படிப்பு முடிந்த பிறகு பாரிஸ்டர் (barrister, வழக்கறிஞர்) படிப்பிற்காக காந்தி இங்கிலாந்து சென்றார். தனது படிப்பை வெற்றிகரமாக முடித்து தாயகம் திரும்பிய காந்தி மும்பாய் சிறிது காலம் வழக்குரைஞராகப் பணியாற்றினார். இது வெற்றிகரமாக அமையாததால் தன் அண்ணன் இருப்பிடமான ராஜ்கோட்டிற்குச் சென்ற காந்தி, அங்கேயுள்ள நீதிமன்றத்தில் வழக்காட வருபவர்களின் படிவங்களை நிரப்பும் எளிய பணியில் ஈடுபட்டார். ஆனால் அங்கிருந்த ஆங்கிலேய அதிகாரியிடம் ஏற்பட்ட சிறிய தகராறால் இவ்வேலையும் பறிபோனது. இச்சமயத்தில் தென்னாப்பிரிக்காவில் தன் தகுதிக்கேற்ற வேலை ஒன்று காலியிருப்பதாக அறிந்த காந்தி, 1893 ஏப்ரல் மாதம் தாதா அப்துல்லாஹ் கம்பெனி எனும் இந்திய நிறுவனம் ஒன்றின் உதவியுடன் உடனே அங்கு பயணமானார்.